Document ID: 32015D0422

DECIZIA (UE) 2015/422 A PARLAMENTULUI EUROPEAN ȘI A CONSILIULUI
din 17 decembrie 2014
privind mobilizarea Fondului de solidaritate al Uniunii Europene
PARLAMENTUL EUROPEAN ȘI CONSILIUL UNIUNII EUROPENE,
având în vedere Tratatul privind funcționarea Uniunii Europene,
având în vedere Regulamentul (CE) nr. 2012/2002 al Consiliului din 11 noiembrie 2002 de instituire a Fondului de solidaritate al Uniunii Europene (1), în special articolul 4a alineatul (4),
având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (2), în special punctul 11,
având în vedere propunerea Comisiei Europene,
întrucât:
(1)
Uniunea Europeană a instituit un Fond de solidaritate al Uniunii Europene („fondul”), pentru a-și exprima solidaritatea față de populația din regiunile afectate de dezastre.
(2)
Articolul 10 din Regulamentul (UE, Euratom) nr. 1311/2013 (3) permite mobilizarea fondului în limita unui plafon anual de 500 de milioane EUR (la prețurile din 2011).
(3)
Articolul 4a alineatul (4) din Regulamentul (CE) nr. 2012/2002 prevede posibilitatea mobilizării fondului în limita unei sume de 50 000 000 EUR pentru efectuarea unor plăți în avans, precum și înscrierea în bugetul general al Uniunii a creditelor aferente,
ADOPTĂ PREZENTA DECIZIE:
Articolul 1
În cadrul bugetului general al Uniunii Europene pentru exercițiul financiar 2015, se mobilizează din Fondul de solidaritate al Uniunii Europene suma de 50 000 000 EUR în credite de angajament și credite de plată pentru efectuarea unor plăți în avans.
Articolul 2
Prezenta decizie se publică în Jurnalul Oficial al Uniunii Europene.
Adoptată la Strasbourg, 17 decembrie 2014.

Labels: 2
4
5
20
15